Halijoto
Halijoto (pia: Jotoridi) ni neno la kutaja hali ya kitu kama ni baridi au moto. 
Wanadamu wana mishipa inayoonyesha tofauti kati ya baridi na joto. Kwa kuwa na uhakika tunatumia thermomita inayoonyesha halijoto kwa kipimo kama selsiasi, kelvini au fahrenheit.
Kipimajoto
Vipimo vya jotoridi vya uangalifu mkubwa vinaweza kufanya kwa kutumia "thermocouple". Katika kipimajoto hiki tofauti ndogo sana ya volteji (ambayo hupimwa katika "milivolti") hutokea wakati nyaya mbili za metali tofauti zilizoungwa kutungeneza kishwara ("loop") wakati maungio mawili yakiwa katika joto tofauti. Ili kuongeza volteji, "thermocouple" kadhaa zinaweza kufungwa kwa kufuatana na kutengeneza "thermopile". Kwa kuwa volteji hutegemea tofauti ya joto katika maungio, ungio hutunzwa katika jotoridi linalofahamika na ungio lingine hutumika kupima jotoridi la kitu.
"Thermistor" na "thermocouple" zina uwezo wa kubadilika kwa haraka zaidi kulingana na mabadiliko madogo ya jotoridi na hivyo kuzifanya kuwa na matumizi mengi ya kibaolojia na uhandisi.